Document ID: 32009D0404

РЕШЕНИЕ НА СЪВЕТА
от 25 май 2009 година
относно сключването на Споразумението между Европейската общност и Конфедерация Швейцария за изменение на Споразумението между Европейската общност и Конфедерация Швейцария относно търговията със селскостопански продукти
(2009/404/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
като взе предвид предложението на Комисията,
като има предвид, че:
(1)
Комисията е договорила от името на Общността Споразумение между Европейската общност и Конфедерация Швейцария за изменение на Споразумението между Европейската общност и Конфедерация Швейцария относно търговията със селскостопански продукти.
(2)
В съответствие с Решение на Съвета от 18 декември 2008, и при условие сключването му на по-късна дата, Споразумението, заедно със заключителния акт към него, беше подписано от името на Европейската общност на 14 май 2009.
(3)
Споразумението, посочено в настоящото решение следва да бъде одобрено,
РЕШИ:
Член 1
Одобрява от името на Общността Споразумението между Европейската общност и Конфедерация Швейцария за изменение на Споразумението между Европейската общност и Конфедерация Швейцария относно търговията със селскостопански продукти (1), заедно с декларациите, приложени към заключителния акт към Споразумението.
Член 2
Председателят на Съвета дава от името на Общността нотификацията, предвидена в член 4 от Споразумението.
Член 3
Настоящото решение се публикува в Официален вестник на Европейския съюз.
Съставено в Брюксел на 25 май 2009.

Labels: 17
0
3
6
18
15